Lembit teadis, et tema vastu sakslaste tegevaks ülemväejuhatajaks oli Bernhard von der Lippe, kuulus ja osav kuninga Heinrich Lõvi  generalissimus, kes palju lahinguid löönud tublide vastastega Saksimaal - võitjana. Ta teadis ka, et Bernhard von der Lippe, kauemat aega Liivis viibides, hästi oli tundma õppinud eestlasi ja Lembitu sõjataktikat ja tema nõrku külgi. Lembit teadis, et tema vastu oli väljas osav ja kogenud väejuht, Lävi sakslaste Mõõgavendade ordu meister Volkwin, kel suur usaldus ja võim käes, kel suured, kõige täielikumad sõjariistad ja rikkalik sõjavarustus ning kelle käsutada suur väljavalitud sõjavägi ja tugev, hästi soomustatud  ratsavägi, tolle aja "tankid', kes juba enne kord, 1211, eestlaste ridadesse segadust toonud.